CELEX: 32015R0255
Language: hu
Date: 2015-02-13 00:00:00
Title: A Bizottság (EU) 2015/255 végrehajtási rendelete ( 2015. február 13. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Marchfeldspargel [OFJ])

18.2.2015   
            
            
               HU
            
            
               Az Európai Unió Hivatalos Lapja
            
            
               L 43/3
            
         A BIZOTTSÁG (EU) 2015/255 VÉGREHAJTÁSI RENDELETE
   (2015. február 13.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Marchfeldspargel [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Ausztria kérelmét, amely az 564/2002/EK rendelettel módosított (2) 1263/96/EK bizottsági rendelet (3) alapján bejegyzett „Marchfeldspargel” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (2)
            
            
               A kérelem célja a termékleírásnak az ellenőrző hatóság tekintetében történő módosítása.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Marchfeldspargel” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 13-án.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  A Bizottság 2002. április 2-i 564/2002/EK rendelete két, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletében szereplő elnevezés esetében a termékleírás módosításáról, valamint egy, az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK rendelet mellékletében szereplő elnevezés esetében a termékleírás módosításáról (Marchfeldspargel/Baena/Lammefjordsgulerod) (HL L 86., 2002.4.3., 7. o.).
   
      (3)  A Bizottság 1996. július 1-jei 1263/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 163., 1996.7.2., 19. o.).
   
      I. MELLÉKLET
      A Bizottság jóváhagyja a „Marchfeldspargel” oltalom alatt álló földrajzi jelzés termékleírásának következő módosításait:
      
                  —
               
               
                  Az ellenőrzést a termékleírás 5 g) pontjában szereplő Landeshauptmann von Niederösterreich helyett az alábbi magánszektorbeli ellenőrző szerv végzi:
                  
                              SGS Austria Controll-Co.GesmbH
                           
                        
                              Diefenbachgasse 35
                           
                        
                              1150 Bécs
                           
                        
                              AUSZTRIA
                           
                        
                              Tel. +43 15122567-0
                           
                        
                              Fax +43 15122567 -9
                           
                        
                              E-mail: sgs.austria@sgs.com
                           
                        
            
                  —
               
               
                  A kérelmező csoportosulás neve az alábbira módosul:
                  „Verein Genuss Region Marchfeldspargel g.g.A.”
               
            
   
      II. MELLÉKLET
      
         KONSZOLIDÁLT EGYSÉGES DOKUMENTUM
      
      A Tanács 2006. március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)
      
      
         „MARCHFELDSPARGEL”
      
      EK-szám: AT-PGI-0217-01213 – 2014.3.11.
      
         OFJ (X) OEM ( )
      
      1.   Elnevezés
      
      „Marchfeldspargel”
      2.   Tagállam vagy harmadik ország
      
      Ausztria
      3.   A mezőgazdasági termék vagy élelmiszer leírása
      
      3.1.   A termék típusa
      
      1.6. osztály: Gyümölcs, zöldségfélék és gabonafélék, frissen vagy feldolgozva
      3.2.   Az 1. pontban szereplő elnevezéssel jelölt termék leírása
      
      A spárgasípok (fiatal hajtás „Asparagus officinalis L.”) épek, egészségesek, tiszták, mentesek olyan károsodástól, amelyet a nem szakszerű mosás idéz elő, friss megjelenésűek és szagúak, mentesek a kártevőktől, a rágcsálók vagy rovarok által okozott kártételtől, zúzódásoktól, nem természetes felületi nedvességtől, illetve idegen szagoktól és/vagy ízektől. A spárgasípok alsó végén a vágási felületnek lehetőleg tisztának kell lennie. A spárgasípok ezenkívül nem lehetnek üregesek, repedtek vagy hámozottak. A leszedés után keletkező repedések korlátozott mértékben megengedhetők. A „Marchfeldspargel” jellegzetes, lágy, enyhén kesernyés spárgaíz jellemzi, amely azonban se nem keserű, se nem rostos.
      A spárgák színük szerint négy kategóriába oszthatók:
      
                  —
               
               
                  fehér spárga,
               
            
                  —
               
               
                  lila spárga: amelynek csúcsi része rózsaszín és lilásbíbor közötti árnyalatú, a spárgasíp egy része pedig fehér;
               
            
                  —
               
               
                  lilászöld spárga: a spárga részben lila, részben zöld színű,
               
            
                  —
               
               
                  zöld spárga: csúcsi része, illetve a spárgasíp legnagyobb része zöld színű.
               
            A fehér és a lila spárga hossza legfeljebb 22 cm, a lilászöld spárga és a zöld spárga hossza legfeljebb 25 cm lehet.
      Fajták:
      
                  —
               
               
                  Német fajták: Ruhm von Braunschweig, Schwetzinger Meisterschuss, Huchels Auslese, Lukullus, Vulkan, Presto, Merkur, Hermes, Eposs, Ravel, Ramos;
                  Zöldspárgafajták (= antociánoktól mentesek): Spaganiva, Schneewittchen, Schneekopf;
               
            
                  —
               
               
                  Holland fajták: Venlim, Carlim, Gijnlim, Boonlim, Backlim, Thielim, Horlim, Prelim, Grolim;
               
            
                  —
               
               
                  Francia fajták: Larac, Cito, Aneto, Desto, Selection „Darbonne no4”, Selection „Darbonne no3”, Jacq. Ma. 2001, Jacq. Ma. 2002, Andreas, Dariana, Cipres, Viola.
               
            
                  —
               
               
                  Amerikai fajta: Mary Washington
               
            3.3.   Nyersanyagok (kizárólag feldolgozott termékek esetében)
      
      —
      3.4.   Takarmány (kizárólag állati eredetű termékek esetében)
      
      —
      3.5.   Az előállítás azon műveletei, amelyeket a meghatározott földrajzi területen kell elvégezni
      
      —
      3.6.   A szeletelésre, az aprításra, a csomagolásra stb. vonatkozó egyedi szabályok
      
      A „Marchfeldspargel”-t csomagolási egységekbe vagy kis csomagokba helyezett, szorosan átkötött kötegekben értékesítik. A termékleírásnak megfelelően a méret szerinti osztályozás az átmérő alapján történik. A csomagok vagy kötegek tartalma homogén, csak megegyező származási helyű, minőségű és színű spárgákat tartalmaz. A csomagoláshoz használt anyagok védelmet biztosítanak a nedvesség ellen, nem engedik át a fényt és lehetővé teszik a csomagolás lezárását.
      Speciális szállítási rendszer biztosítja, hogy a frissen szedett spárga 24 órán belül Ausztria bármely részére eljusson.
      3.7.   A címkézésre vonatkozó egyedi szabályok
      
      Közös logó: „Marchfeldspargel” oltalom alatt álló elnevezés, név, cím, a spárga színe, osztálya, mérete, tömege és a csomagok száma.
      4.   A földrajzi terület tömör meghatározása
      
      Marchfeld: Bécstől keletre, a Duna és a Morva (németül March) között elterülő termékeny síkság, amelyet délen a Duna, keleten a Morva, északon a Weinviertler Hügelland dombság, nyugaton pedig Bécs városa határolnak.
      5.   Kapcsolat a földrajzi területtel
      
      5.1.   A földrajzi terület sajátosságai
      
      A Morva régióban gyengén ugyan, de érezhető a Pannon sztyeppe éghajlati hatása, talaja a térségben különlegesnek számít (folyó menti talajok, csernozjom talaj, humuszban gazdag, eltérő koncentrációban agyagot és löszt tartalmazó, erózió okozta kőpadok és lerakódások). Dél-kelet Stájerországgal együtt ez a térség rendelkezik Ausztriában a legmagasabb a napsütéses órák számával, és egyike a legmelegebb osztrák régiónak. A XIX. század óta a Morva térségében jelentős spárgatermesztés folyik (az Osztrák-Magyar Monarchia idején a helyi kistermelők látták el spárgával a bécsi udvart), a gazdák tehát a régi időkre visszanyúló tapasztalatokkal rendelkeznek e növény termesztése terén. A régióra jellemző kedvező termesztési feltételeknek köszönhetően nem okoz nehézséget az ökológiai kritériumok teljesítése.
      5.2.   A termék sajátosságai
      
      A különleges aromájú növényben a többi spárgához viszonyítva a keserű anyagok jelenléte kevésbé jellemző, és „Marchfeldspargel” lágy íze okán is közkedvelt.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat
      
      Az éghajlati viszonyok, a különleges talajok, a magas középhőmérséklet és a megfelelő páratartalom együttesen ideális feltételeket biztosítanak a spárgatermesztéshez. A vadspárga tehát a Morva térségében honos növény. A régió növénytermesztő gazdái a régi időkre visszanyúló tapasztalatokra támaszkodva kizárólag az itteni különleges feltételeknek megfelelő fajtákat termesztik. Mivel az itt termesztett fajták jelentős mértékben alkalmazkodtak a helyi talaj adottságaihoz, a „Marchfeldspargel” keserűanyag-tartalma elhanyagolható. Ezenkívül a „Marchfeldspargel” spárgasípjait a többi spárgafajtához képest gyakrabban takarítják be, amelynek következtében a spárgaszálak kevésbé fásak.
      A „Marchfeldspargel” emellett kiváló hírnévnek örvend, a moráviai spárgaszezont híres politikusok, üzletemberek, művészek nyitják meg, és sor kerül a moráviai spárga királynőjének megválasztására is.
      
         Hivatkozás a termékleírás közzétételére
      
      (510/2006/EK rendelet 5. cikk (7) bekezdés)
      http://www.patentamt.at/Media/Marchfeldspargel.pdf
      
         (1)  HL L 93., 2006.3.31., 12. o. A rendeletet felváltotta az 1151/2012/EU rendelet.